Slovenska kronika, 5.5.2010


Naslov: Vrtec Ciciban bo le zgrajen

Napoved za  voditelja:

Sevniška občina je gradnjo in obnovo vrtca Ciciban zaupala celjskemu Gradisu, ki pa dela ni dokončal, saj je šlo podjetje konec marca v stečaj. Na občini so zato zavarovali svoj vložek in v skladu z zakonodajo hitro poiskali novega izvajalca, to je podjetje Slemenšek d.o.o., ki naj bi s sicer manjšo zamudo vrtec dokončalo. Ob tem pa si v sevniški občini prizadevajo tudi za varnost najmlajših in pospešeno gradijo pločnike. 

T- Iz Sevnice: GORAN ROVAN /
X- Snemalec in montažer: Jože Grajžl /

Pogodba za adaptacijo in dozidavo vrtca Ciciban v Sevnici je bila podpisana 21. aprila, tako da dela na dokončanju novih enot zdaj že intenzivno potekajo.

T- SREČKO OCVIRK /
X- župan občine Sevnica /

»Pričakujemo, da bo v roku enega meseca zaključil prvo fazo in tudi sestavil dokumente za tehnični prevzem. Po zaključku prve faze preselitvijo otrok iz starega dela v nov del se odpre druga faza, ki mora biti zaključena v šestih mesecih po preselitvi. Bo zamenjava izvajalca kaj podražila gradnjo? Ne, gradnja se odvija v okviru finančnih načrtov.«

Obnova in dograditev vrtca Ciciban bo stala 3,2 milijona evrov. V sevniški občini pa si prizadevajo, da bi najmlajšim in tudi ostalim zagotovili varno pot do vrtcev, šol in drugih ustanov, zato skoraj po vsej občini poteka intenzivna gradnja novih in obnova obstoječih pločnikov.

T- ZVONE KOŠMRLJ /
X- direktor občinske uprave občine Sevnica /

»Obnovljeni in dograjeni bodo novi pločniki in sicer na Drožanjski cesti, na delu Planinske ceste v mestu Sevnica, letos gre v razpis izgradnja pločnikov ob državni cesti v Tržišču in na Dolnjem Brezovem, v načrtu pa je tudi obnova cest in pločnikov v Boštanju, Gabrijelah, Račici, Loki in Bregu.«

Sicer pa se v sevniški občini pripravljajo tudi na obnovo vrtca v Krmelju in osnovnih šol v Tržišču in v Šentjanžu.

